прагът на икономическия размер поради структурни промени в селското стопанство е уместно да се позволи на тези държави членки да преразгледат своите планове за подбор или праг на икономическия размер за отчетната 2020 година и да преразпределят или коригират съответно броя на отчетните стопанства.
 (6)В приложение IV към Регламент за изпълнение (ЕС) 2015/220 е представена таблицата за съответствие с Регламент за изпълнение (ЕС) 2018/1874 и земеделските статистически отчети по СЗСИ. В настоящото приложение следва да се определят понятията „стандартна продукция“ и „коефициент за стандартната продукция“. Необходимо е съгласуване на таблицата на съответствие в посоченото приложение, така че тя да отразява определението на променливите в Регламент (ЕС) 2018/1091 и Регламент за изпълнение (ЕС) 2018/1874.
 (7)В приложение VI към Регламент за изпълнение (ЕС) 2015/220 следва да се определят принципите на изчисляване на „стандартна продукция“ и „коефициент за стандартната продукция“. Те следва да се изчисляват от държавите членки за всеки съответен продукт и за всеки регион. За да се избегнат евентуални грешки и да се осигури основа за обмисляне на обща методика, от държавите членки следва да се поиска да представят на Комисията своите методики за изчисляване на съответните коефициенти за стандартна продукция.
 (8)В приложение VIII към Регламент за изпълнение (ЕС) 2015/220 се определят форматът и оформлението на счетоводните данни, съдържащи се в земеделските статистически отчети. За по-голяма яснота посоченото приложение следва да се адаптира, за да отрази премахването на квотите за захарта и произтичащите от това промени в задълженията за уведомяване, определени в Регламент за изпълнение (ЕС) 2017/1185 на Комисията
 5
 , необходимостта да се съгласува амортизацията на „биологични активи — растения“ с международните счетоводни стандарти, необходимостта да се съгласуват наименованията на коефициентите за стандартна продукция с наименованията, използвани в Регламент за изпълнение (ЕС) 2018/1874, и новите кодове, въведени с Регламент (ЕС) 2017/2393 на Европейския парламент и на Съвета
 6
 .
 (9)Поради това Регламент за изпълнение (ЕС) 2015/220 следва да бъде съответно изменен.
 (10)Като се има предвид естеството на измененията, настоящият регламент следва да се прилага от отчетната 2020 година.
 (11)Мерките, предвидени в настоящия регламент, са в съответствие със становището на Комитета за системата за земеделска счетоводна информация,
 ПРИЕ НАСТОЯЩИЯ РЕГЛАМЕНТ:
 Член 1
 Регламент за изпълнение (ЕС) 2015/220 се изменя, както следва:
 1)
 Член 6 се заменя със следния текст:
 „Член 6
 Коефициент за стандартната продукция и обща стандартна продукция на стопанството
 1. Методът на изчисляване за определяне на коефициента за стандартната продукция на всяка характеристика, както е посочено в член 5б, параграф 2 от Регламент (ЕО) No 1217/2009, и процедурата за събиране на съответните данни са определени в приложения IV и VI към настоящия регламент.
 Коефициентът за стандартна продукция на различните характеристики на дадено стопанство, както е посочено в член 5б, параграф 2 от Регламент (ЕО) No 1217/2009, се определя за променливите на културите и животните, изброени в част Б.I от приложение IV към настоящия регламент и за всяка географска единица, посочена в точка 2, буква б) от приложение VI към настоящия регламент.
 2.
 Общата стандартна продукция на стопанството се определя чрез умножаване на коефициента на стандартната продукция на всяка променлива